Algemesí presenta una nova edició de la Volta a Peu Contra el Càncer
14 de Octubre de 2024

La lluita contra el càncer tornarà a omplir de solidaritat els carrers d’Algemesí en la VIII Volta a Peu “Algemesí contra el càncer”, que se celebrarà el diumenge, 20 d’octubre de 2024 a les 11.00 h.

Amb la compra del dorsal, no només s’ajudarà a totes les persones que patixen esta malaltia, sinó que també es rebrà una samarreta, avituallament i la possibilitat de participar en sortejos de regals per als participants. El recorregut, que varia respecte al d’edicions anteriors, tindrà una distància de 4 km i l’eixida i l’arribada serà a la plaça del Mercat.

Inscripcions

El preu de la inscripció és de 9 euros i es podrà fer efectiva en la seu d’ASOCALGE (Associació del Càncer d’Algemesí), organitzadora de l’esdeveniment amb la col·laboració del Club Tortuga i l’Ajuntament d’Algemesí, situada en el passatge Joan Segura, entresol. L’horari d’inscripcions és els dilluns i dimecres, de 10.00 a 12.00 h, totes les vesprades de 17.30 a 20.00 h i els dissabtes d’11.00 a 13.00 h.